ระเบียบการประปาส่วนภูมิภาคระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปาพ.ศ. ๒๕๔๑[๑] โดยที่เป็นการสมควรปรับปรุงระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปาพ.ศ. ๒๕๓๘ อาศัยอำนาจตามความในมาตรา ๒๓ แห่งพระราชบัญญัติการประปาส่วนภูมิภาค พ.ศ.๒๕๒๒ ผู้ว่าการจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปาพ.ศ. ๒๕๔๑ข้อ ๒ ระเบียบนี้ให้ใช้บังคับตั้งแต่วันที่ ๓กันยายน พ.ศ. ๒๕๔๑ เป็นต้นไปข้อ ๓ ให้ยกเลิกระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปา พ.ศ. ๒๕๓๘บรรดาระเบียบและคำสั่งอื่นใดที่กำหนดไว้แล้วในระเบียบนี้หรือซึ่งขัด หรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ตัวแทนเก็บเงินค่าน้ำประปา หมายถึงบุคคลหรือนิติบุคคลซึ่งการประปาส่วนภูมิภาคตั้งเป็นตัวแทนให้ทำการจัดเก็บเงินค่าน้ำประปาจากผู้ใช้น้ำให้แก่การประปาส่วนภูมิภาคข้อ ๕ สำนักงานประปาใดประสงค์จะจ้างตัวแทนเก็บเงินค่าน้ำประปาให้กำหนดพื้นที่หรือเส้นทางและจำนวนผู้ใช้น้ำในส่วนที่จะให้ตัวแทนเก็บเงินค่าน้ำประปาดำเนินการแสดงเหตุผลความจำเป็นเสนอขออนุมัติต่อสำนักงานประปาเขตที่สังกัดข้อ ๖ การจ้างตัวแทนเก็บเงินค่าน้ำประปาให้สำนักงานประปาดำเนินการคัดเลือกจากผู้เสนอราคาเก็บเงินค่าน้ำประปาฉบับละไม่เกิน๔ บาทผู้เสนอราคาต่ำสุดและเสนอเงื่อนไขที่เป็นประโยชน์กับการประปาส่วนภูมิภาคสูงสุดจะได้รับการคัดเลือกให้เป็นตัวแทนเก็บเงินค่าน้ำประปาให้สำนักงานประปาจัดทำสัญญาตั้งตัวแทนเก็บเงินค่าน้ำประปากับตัวแทนเก็บเงินค่าน้ำประปาที่ได้รับการคัดเลือกตามวรรค๑ และได้รับอนุมัติจากผู้จัดการประปาแล้ว ตามแบบสัญญาที่กำหนดท้ายระเบียบนี้โดยผู้จัดการประปาดำเนินการในฐานะตัวแทนผู้รับมอบอำนาจจากผู้ว่าการการประปาส่วนภูมิภาคข้อ ๗ ตัวแทนเก็บเงินค่าน้ำประปาต้องจัดหาหลักประกันอย่างใดอย่างหนึ่งให้ไว้ต่อการประปาส่วนภูมิภาคดังนี้๗.๑เงินสด หรือพันธบัตรรัฐบาล หรือหนังสือค้ำประกันของธนาคาร มีมูลค่าไม่ต่ำกว่า ๑.๕เท่า ของจำนวนเงินค่าน้ำประปาที่ตัวแทนประสงค์จะเก็บเงินในแต่ละงวด หรือ๗.๒สลากออมสินมีมูลค่าเช่นเดียวกับ ๗.๑พร้อมทั้งทำหนังสือให้ความยินยอมอายัดสลากออมสินไว้ด้วย๗.๓[๒]โฉนดที่ดิน หรือ น.ส. ๓ ก หรือ น.ส. ๓ซึ่งปลอดภาระผูกพันและมีมูลค่าตามราคาประเมินของกรมที่ดินหรือสำนักงานที่ดินไม่ต่ำกว่า ๑๐๐,๐๐๐ บาท ในกรณีนี้ให้เจ้าของที่ดินจดทะเบียนจำนองกับการประปาส่วนภูมิภาค ณ สำนักงานที่ดินโดยให้ผู้จัดการประปามีอำนาจลงนามเป็นผู้รับจำนองรวมทั้งรับไถ่ถอนจำนองแทนการประปาส่วนภูมิภาคกรณีนำหลักทรัพย์มาเป็นหลักประกันหรือ จดทะเบียนจำนอง เมื่อตรวจสอบความถูกต้องแล้วให้สำนักงานประปาเป็นผู้เก็บรักษาไว้และรายงานให้สำนักงานประปาเขตทราบภายใน ๓๐ วันกำหนดระยะเวลาที่ต้องรายงานตามความในวรรคก่อนนั้นให้รวมถึงกรณีคืนหลักประกันหรือไถ่ถอนจำนองด้วยข้อ ๘ ให้ผู้จัดการประปาเป็นผู้อนุมัติการเบิกจ่ายเงินให้แก่ตัวแทนเก็บเงินค่าน้ำประปาตามอัตราและเงื่อนเวลาที่ระบุไว้ในสัญญาข้อ ๙ เงื่อนไขและวิธีการปฏิบัติเกี่ยวกับการคัดเลือกตัวแทนการรับใบเสร็จรับเงินค่าน้ำประปา การเก็บเงินและการส่งเงินค่าน้ำประปาให้เป็นไปตามที่ผู้ว่าการการประปาส่วนภูมิภาค กำหนดข้อ ๑๐ การตั้งตัวแทนเก็บเงินค่าน้ำประปาที่อยู่ในระหว่างการดำเนินการหรือดำเนินการยังไม่แล้วเสร็จในวันที่ระเบียบนี้ใช้บังคับให้ดำเนินการต่อไปจนแล้วเสร็จหรือจนกว่าจะสามารถดำเนินการตามระเบียบนี้ได้ประกาศ ณ วันที่ ๓กันยายน พ.ศ. ๒๕๔๑ธันยา หาญพลผู้ว่าการการประปาส่วนภูมิภาค[เอกสารแนบท้าย]๑.สัญญาตั้งตัวแทนเก็บเงินค่าน้ำประปา(ดูข้อมูลจากภาพกฎหมาย)ระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปา(ฉบับที่ ๒) พ.ศ. ๒๕๔๒[๓]ข้อ๒ระเบียบนี้ให้ใช้บังคับตั้งแต่วันที่ ๕ มิถุนายน ๒๕๔๒ เป็นต้นไปปริยานุช/จัดทำ๒๙ มกราคม ๒๕๕๓นันท์นภัสร์/ตรวจ๒๙ มกราคม ๒๕๕๓สุเมธ/ปรับปรุง๒๓ มิถุนายน ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๑๘/๑๘ มกราคม ๒๕๕๓[๒] ข้อ ๗.๓แก้ไขเพิ่มเติมโดยระเบียบการประปาส่วนภูมิภาคว่าด้วยตัวแทนเก็บเงินค่าน้ำประปาและการจ่ายเงินค่าตอบแทนให้แก่ตัวแทนเก็บเงินค่าน้ำประปา(ฉบับที่ ๒) พ.ศ. ๒๕๔๒[๓] ราชกิจจานุเบกษาเล่ม ๑๒๗/ตอนพิเศษ ๙ ง/หน้า ๒๐/๑๘ มกราคม ๒๕๕๓